3. ΒΑΣΙΛΙΚΟΝ ΔΙΑΤΑΓΜΑ της 11 Αυγ./13 Σεπτ. 1938 (ΦΕΚ Α΄  328) Περί τρόπου εισπράξεως απολυμαντικών δικαιωμάτων. ΄Εχοντες υπ’ όψει το άρθρ. 2 του Νόμ. 5/62 ως και σύμφωνον γνωμοδότησιν του Συμβουλείου Επικρατείας, προτάσει των Ημετέρων επί της Κρατικής Υγιεινής και Αντιλήψεως και επί των Οικονομικών Υπουργών, απεφασίσαμεν και διατάσσομεν. ΄Αρθρ.1.-Η είσπραξις των δικαιωμάτων, των υπό του Δηημοσίου Απολυμαντηρίου Αθηνών απολυμαινομένων κινητών ή ακινήτων πραγμάτων, ανηκόντων εις ευπόρους, ενεργείται κατά τον επόμενον τρόπον: Η απολύμανσις των κινητών πραγμάτων ενεργείται κατόπιν αιτήσεως του ενδιαφερομένου, υποβαλλομένης εις τον Διευθυντήν του Δημοσίου Απολυμαντηρίου, όστις καθορίζει κατά τας διατάξεις του Νόμου, το πληρωτέον τέλος, παραπέμπει δε τούτον εις τον αρμόδιον, επί των εισπράξεων των δημοσίων εσόδων Ταμίαν, προς καταβολήν των απολυμαντικών δικαιωμάτων, έναντι του οικείου διπλοτύπου, μετά την προσαγωγήν του οποίου εις το Δημόσιον Απολυμαντήριον, αναλαμβάνει τα απολυμανθέντα πράγματα. Η απολύμανσις ακινήτων πραγμάτων, ενεργείται υπό του Δημοσίου Απολυμαντηρίου, άμα τη αιτήσει του ενδιαφερομένου. Δια την πληρωμήν των, δια τας απολυμάνσεις αυτάς, δικαιωμάτων, ο Διευθυντής του Δημοσίου Απολυμαντηρίου αποστέλλει κατά δεκαπενθήμερον, εις τον αρμόδιον Δημόσιον Ταμίαν, κατάστασιν εις τριπλούν των γενομένων απολυμάνσεων, εις ην καταχωρούνται τα εισπρακτέα δικαιώματα και οι υπόχρεοι εις την καταβολήν τούτων, δια την, κατά τας διατάξεις περί δημοσίων εσόδων, είσπραξιν αυτών. ΄Αρθρ.2.-Η δωρεάν απολύμανσις κινητών ή ακινήτων πραγμάτων ενεργείται επί τη προσαγωγή υπό του ενδιαφερομένου, συν τη αιτήσει, και πιστοποιητικού απορίας, εκδιδομένου υπό του Δημάρχου ή του Προέδρου της Κοινότητος ή του ιερέως της κατοικίας του ή επί τη προσαγωγή εγγράφου της οικείας Υγειονομικής Υπηρεσίας, εις τας περιπτώσεις, καθ’ ας λόγοι δημοσίας υγείας επιβάλλουσι την εκτέλεσιν ταύτης. ΄Αρθρ.3.-Παρά του Διευθυντού του Δημοσίου Απολυμαντηρίου, τηρείται ίδιον βιβλίον εκτελουμένων απολυμάνσεων, εν ω αναγράφεται το ονοματεπώνυμον του αιτησαμένου την απολύμανσιν, είδος απολυμανθέντος αντικειμένου, ημερομηνία, βεβαιωθέν τέλος, ως και πάσα σχετική λεπτομέρεια. Απόσπασμα του βιβλίου τούτου, μετά των διπλοτύπων εισπράξεως και των τριπλοτύπων βεβαιώσεως, υποβάλλεται καθ’ εκαστον μήνα εις το Υπουργείον Κρατικής Υγιεινής και Αντιλήψεως. Σελ. 402(α) Τεύχος Ι-9-3 Σελ. 84 ΄Αρθρ.4.-Αι ανωτέρω διατάξεις εφαρμόζονται υπό των λοιπων Δημοσίων Απολυμαντηρίων και των εκτελούντων απολυμάνσεις Υγειονομικών Κέντρων. Η ισχύς του παρόντος άρχεται μετά δέκα πέντε ημέρας από της δημοσιεύσεώς του. 34.Δ.η.3 Απολυμαντήρια 